## Uredba o razini genetski modificiranih organizama u proizvodima ispod koje proizvodi koji se stavljaju na tržište ne moraju biti označeni kao proizvodi koji sadrže genetski modificirane organizme

### NN 92/2008 (8.8.2008.), Uredba o razini genetski modificiranih organizama u proizvodima ispod koje proizvodi koji se stavljaju na tržište ne moraju biti označeni kao proizvodi koji sadrže genetski modificirane organizme

# VLADA REPUBLIKE HRVATSKE

**2913**

Na temelju članka 51. stavka 3. Zakona o genetski modificiranim organizmima
(»Narodne novine«, broj 70/2005), Vlada Republike Hrvatske je na sjednici
održanoj 31. srpnja 2008. godine donijela

## UREDBU

### O RAZINI GENETSKI MODIFICIRANIH ORGANIZAMA U PROIZVODIMA ISPOD KOJE PROIZVODI KOJI SE STAVLJAJU NA TRŽIŠTE NE MORAJU BITI OZNAČENI KAO PROIZVODI KOJI SADRŽE GENETSKI MODIFICIRANE ORGANIZME

Članak 1.

Ovom Uredbom utvrđuju se razine genetski modificiranih organizama ispod koje
proizvodi koji se stavljaju na tržište, a gdje se slučajni ili tehnološki
neizbježni tragovi dopuštenih genetski modificiranih organizama ne mogu
isključiti, ne moraju biti označeni kao proizvodi koji sadrže genetski
modificirane organizme.

Članak 2.

U smislu ove Uredbe, dopušteni genetski modificirani organizmi su organizmi koji
su navedeni u Prilogu ove Uredbe, koji čini njezin sastavni dio, a nalaze se u
proizvodima u razinama utvrđenima u članku 3. ove Uredbe.

Članak 3.

Proizvodi koji sadrže slučajne ili tehnološki neizbježne tragove dopuštenih
genetski modificiranih organizama u razini od 0,9% i manje, u proizvodu od
jednog sastojka, odnosno 0,9% i manje dopuštenih genetski modificiranih
organizama po pojedinom sastojku proizvoda koji se sastoje od više sastojaka, ne
označavaju se kao proizvodi koji sadrže genetski modificirane organizme.
Iznimno od stavka 1. ovoga članka, reprodukcijski biljni materijal, koji sadrži
genetski modificirane organizme u bilo kojoj količini, mora biti označen
sukladno posebnom propisu.

Članak 4.

Odredbe ove Uredbe primjenjuju se i na proizvode koji se već nalaze na tržištu
Republike Hrvatske.

Članak 5.

Stupanjem na snagu ove Uredbe prestaje važiti Uredba o razini genetski
modificiranih organizama u proizvodima ispod koje proizvodi koji se stavljaju na
tržište ne moraju biti označeni kao proizvodi koji sadrže genetski modificirane
organizme (»Narodne novine«, broj 34/2004).

Članak 6.

Ova Uredba stupa na snagu osmoga dana od dana objave u »Narodnim novinama«.

Klasa: 310-26/08-01/02
Urbroj: 5030104-08-1
Zagreb, 31. srpnja 2008.

Predsjednik
**dr. sc. Ivo Sanader**, v. r.

**PRILOG**

**POPIS DOPUŠTENIH GENETSKI MODIFICIRANIH ORGANIZAMA KOJI SE MOGU NALAZITI U
PROIZVODIMA KAO SLUČAJNI ILI TEHNOLOŠKI NEIZBJEŽNI TRAGOVI U SMISLU UREDBE O
RAZINI GENETSKI MODIFICIRANIH ORGANIZAMA U PROIZVODIMA ISPOD KOJE PROIZVODI KOJI
SE STAVLJAJU NA TRŽIŠTE NE MORAJU BITI OZNAČENI KAO PROIZVODI KOJI SADRŽE
GENETSKI MODIFICIRANE ORGANIZME**

|  |  |  |  |  |  |
| --- | --- | --- | --- | --- | --- |
| **Br.** | **Oznaka** | **Biljka** | **Proi­z­vođač** | **Izvedena promjena** | **Moguća uporaba** |
| 1. | Carnation Moonlite  (Dianthus caryophyllus L. line 123.2.38) | karanfil | Florigene Ltd | Modificirana boja cvijeta | Uvoz i prerada |
| 2. | Carnation Mooshadow 1 | karanfil | Florigene Ltd | Modificirana boja cvijeta | Kultiviranje |
| 3. | Carnation Moonshadow 2 | karanfil | Florigene Ltd | Produženje trajnosti | Kultiviranje |
| 4. | Carnation Moondust | karanfil | Florigene Ltd | Modificirana boja cvijeta | Uvoz i prerada |
| 5. | 1507 | kukuruz | Pioneer/Dow AgroScience | Otpornost na insekte i podnošenje herbicida | Kao hrana i hrana za životinje |
| 6. | 59122 | kukuruz | Pioneer Hi-Bred/Mycogen seeds | Otpornost na insekte i podnošenje herbicida | Kao hrana, sastojak hrane i kao hrana za životinje |
| 7. | 1507 X NK603 | kukuruz | Pioneer Hi-Bred/Mycogen seeds | Otpornost na insekte i podnošenje herbicida | Kao hrana, sastojak hrane i kao hrana za životinje |
| 8. | MON863 | kukuruz | Monsanto | Otpornost na insekte | Kao hrana i hrana za životinje, za preradu |
| 9. | GA21 | kukuruz | Syngenta | Podnošenje herbicida | Kao hrana i hrana za životinje, za preradu |
| 10. | MON863X  MON810 | kukuruz | Monsanto | Otpornost na insekte | Kao hrana i hrana za životinje, za kultiviranje |
| 11. | NK603 | kukuruz | Monsanto | Podnošenje herbicida | Kao hrana i hrana za životinje |
| 12. | Bt11 | kukuruz | Syngenta | Otpornost na insekte |
| 13. | MON810 | kukuruz | Monsanto | Otpornost na insekte | Kao hrana i hrana za životinje |
| 14. | T25 | kukuruz | Monsanto | Podnošenje herbicida |
| 15. | MON863 X NK603 | kukuruz | Monsanto | Otpornost na insekte podnošenje herbicida |
| 16. | NK603 X MON810 | kukuruz | Monsanto | Otpornost na insekte podnošenje herbicida |
| 17. | MON1445 | pamuk | Monsanto | Podnošenje herbicida | Hrana i hrana za životinje |
| 18. | MON531 | pamuk | Monsanto | Otpornost na insekte |
| 19. | MON15985 | pamuk | Monsanto | Otpornost na insekte |
| 20. | MON15985 X MON1445 | pamuk | Monsanto | Otpornost na insekte podnošenje herbicida | Hrana i hrana za životinje |
| 21. | MON531 X MON1445 | pamuk | Monsanto | Otpornost na insekte podnošenje herbicida | Hrana i hrana za životinje |
| 22. | MON40-3-2 | soja | Monsanto | Podnošenje herbicida | Kao hrana i hrana za životinje i za kultiviranje i za preradu |
| 23. | MS8 X RF3 | Uljna repica | Bayer CropScience | Sterilnost, podnošenja herbicida | Hrana i hrana za životinje  i za uvoz i preradu |
| 24. | GT73 | Uljna repica | Monsanto | Podnošenje herbicida | Hrana i hrana za životinje  i za uvoz i preradu |
| 25. | T45 | Uljna repica | Bayer CropScience | Podnošenje herbicida | Kao hrana i hrana za životinje |
| 26. | H7-1 | Šećerna repa | KWS Saat AG/Monsanto | Podnošenje herbicida | Kao hrana, sastojak hrane i hrana za životinje |

Uredba, NN 92/2008-2913